Nag-uyon an mga pisikal na antropologo na nag-eksaminar sa kopyang bungo na kabaling sa mga modernong tawo na Homo sapiens, bilang nabibisto hali sa katahawan kan Pleistocene  Homo erectus  na espesye. Iniindikar kaini na  pre-Mongoloid  (an terminong Antropolohiya na Mongoloid an piglalapat o piggagamit sa mga populasyon na naglaog sa Sur-subangan na Asya sa panahon kan Holoseno asin pighihigop an naenot na mga tawo tanganing makamukna nin modernong Malayo, Indones, Pilipino, asin mga tawong Pasipiko) an mga tawong Tabon. Nagtao nin opinyon an duwang mga eksperto na an sihang o mandible, sarong Australyano sa pisikal na tipo asin pinakaharani an mga sukat nin kopyang bungo sa mga tawong Ainu o Tasmanyano. Mayong pwedeng tapuson an manungod sa pisikal na lalawgon kan indibidwal hali sa nabawi na mga kapiraso na bungo apwera na bako siyang sarong Negrito.